كان في مرة غرابين دايماً رأيهم عكس بعض.
يوم من الأيام، واحد من الغربان قال للتاني: "لازم تعرف طبعاً إني بطير أعلى منك بكتير."
"متقولش كلام فاضي،" الغراب التاني قال. "كل الناس عارفة إني بطير أعلى منك."
"لأ، مش صح" الغراب الأول قال.
"أيوة، أنا بطير أعلى" الغراب التاني رد، والخناقة استمرت وطولت.
وفي الآخر قرروا يعملوا مسابقة عشان يحلوا الخلاف.
"هنتنافس عشان نشوف مين يقدر يطير أعلى وهو شايل شنطة" الغراب الأول قال.
اتخانقوا شوية على حجم الشنطة، بس في الآخر اتفقوا.
بعدين اتخانقوا تاني على اللي هيحطوه في كل شنطة. وأخيراً، اتفقوا إن الغراب الأول هيملا شنطته قطن والغراب التاني هيملا شنطته ملح.
الغراب الأول فكر إنه شاطر لما وافق على كده، عشان الملح أتقل من القطن. وأخيراً كانوا جاهزين للمسابقة. مسكوا الشنط في بقهم وطاروا في السما.
مكانوش طايرين كتير، لما المطر بدأ ينزل - زي ما الغراب التاني كان متوقع. تقدر تخمن مين قدر يطير أعلى؟
الغربان اتخانقوا كام مرة؟
مرة واحدة مرتين تلات مرات أربع مرات